Torm

**Torm** (ka *raju*) on suure kiiruse ja jõuga tuul, atmosfäärinähtus.

Meteoroloogias nimetatakse tormiks 20,8...24,4&nbsp;m/s puhuvaid (püsi)tuuli. Beaufort'i skaala järgi on tuule kiirust vähemalt 9 palli.

Tormi-iilide mõjul tekkinud lained suudavad liigutada rändrahne.

## Beaufort'i skaala
Beaufort'i pallide määramise tabelis on eristatud kolme erinevat bofoori.

Tormist tugevam on maru (tuule kiirus 28,5...32,6&nbsp;m/s) millega kaasnevad suured purustused.

## Tormid Eestis

* **[[1621]]. aasta torm**.
* **[[1749]]. aasta novembritorm**. Tugevad kahjustused kõigil Eestimaa saartel. 
* **[[1810]]. aasta torm**. 
* **[[1890. aasta augusti äikesetorm]]** tekitas 14.–16. augustil (vkj) märkimisväärset purustustööd ja suurt mereveetõusu Lääne– ja Põhja-Eestis.
* **[[1924. aasta septembritorm]]**. 23. septembril rüüstas torm Põhja-Eesti rannikut. Naissaarel mõõdeti tuule kiiruseks 36&nbsp;m/s.
* **[[1967. aasta augustitorm]]** (nn. *Sajanditorm*) tekitas 6.–7. augustil olulisi kahjustusi Eesti NSV Haapsalu-, Harju- ja Rapla rajoonis. Osaliselt sai kannatada Pärnu rajooni põhjaosa ning Paide rajooni lääneosa.
* **[[1967. aasta oktoobritorm]]**.
* **[[1969. aasta novembritorm]]**.
* **[[1975]]./[[1976]]. aastavahetuse torm**, tekitas olulisi purustusi Põhja-Eestis (Narva-Jõesuu, Pirita jne), Pärnu kandis (Valgerand) ja Saaremaal. 
* **[[1983]]. aasta sügistalve torm**.  
* **[[1990]]. aasta jaanuari-märtsi tormid** tekitasid olulisi purustusi Põhja-Eesti, Lääne-Eesti ja saartel.  
* **[[1999. aasta novembritorm]]** tekitas 29. novembril olulisi purustusi nii Saaremaal (Mändjalas, Sõrves jne), Pärnu lahes (Valgerannas) kui ka Põhja-Eestis (Dirhamis, Ninamaal, Kakumäel jne).  
* **[[2000. aasta märtsitorm]]** tekitas olulisi purustusi 3. märtsil.
* **[[2001. aasta novembritorm]]** tekitas 15. novembril rohkesti metsa ja randade kahjustusi. 
* **[[2002. aasta juulitorm]]** tekitas olulisi purustusi 4. juulil.
* **[[2005. aasta jaanuaritorm]]** (Põhjamerel nimetati tormi *[[Gudrun]]iks*, Skandinaavias *Erwiniks*) tekitas 7.–9. jaanuaril Läänemeres veetaseme tõusu Liivi lahes ja Lääne-Eesti väinades. Suuremad üleujutused olid Lääne-Eesti saartel ning rannikul, sealhulgas kahes suuremas rannikuäärses linnas – Pärnus ja Haapsalus.
* **[[2005. aasta novembritorm]]** tekitas olulisi purustusi 14. novembril.
* **[[2006. aasta oktoobritorm]]** tekitas olulisi purustusi 28. oktoobril.
* **[[2008. aasta novembritorm]]**.
* **[[2010. aasta augusti äikesetorm]]**. 8. augustil tabas Eestit tugev äikesetorm, milles sai suurimaid purustusi Lääne-Virumaa.
* **[[Monika (lumetorm)|2010. aasta lumetorm Monika]]** põhjustas 10. detsembri öösel ja hommikul lumeuputust peaaegu kogu Eestis. 
* **[[Patrick (torm)|2011. aasta torm Patrick]]** põhjustas 26.–28. detsembril elektrikatkestusi ja metsakahjusid üle Eesti. 
* **[[2012. aasta septembri äikesetorm]]** põhjustas ööl vastu 28. septembrit Tallinnas üleujutusi ning Kiilis metsakahjusid.
* **[[2013. aasta oktoobritorm]]**. Ööl vastu 29. oktoobrit liikus erakordselt äge tsüklon üle Eesti. Suurbritannias nimetati tormi *Saint Judeks* (Püha Juudas), Skandinaavias *Simoneks*. Tugevaimad puhangud ulatusid 33,2&nbsp;m/s (Vilsandi), 32,6&nbsp;m/s (Roomassaare) ja 31,3&nbsp;m/s (Sõrve).
* **2013. aasta 1.–2. detsembri torm**. 1. detsembri õhtul ja ööl vastu 2. detsembrit räsis Eestit taas torm. Enim kahjustusi sai Põhja-Eesti. Loksal mõõdeti 1. detsembri hilisõhtul kell 23 tuulepuhanguks 31,8&nbsp;m/s.
* **2013. aasta 13. detsembri torm**. Ööl vastu 13. detsembrit räsis eestit järjekordne orkaani mõõtu sügistorm. Kohalikud ilmavaatlejad registreerisid toona Tallinnas 2013. aasta maksimaalse tuulepuhangu – 35&nbsp;m/s, Ilmateenistuse andmeil puhus tuul kuni 31&nbsp;m/s.
* **2014. aasta detsembritorm**. 13. detsembri varahommikul räsis Eestit torm nimega *Billie*. Maksimaalseks tuulekiiruseks oli Sõrves 38,6&nbsp;m/s. Ligi 20 000 majapidamist jäi elektrita.
* **2015. aasta augusti äikesetorm.** 12. augustil liikusid üle Eesti intensiivsed äikesed. Mitmel pool esines hiidrahet (raheterade suurus üle 3&nbsp;cm).
* **2016. aasta juulitorm**.  3. juulil tekkisid Lätis külma frondi eel tugevad äikesed, mis edasi Eestisse liikusid. Paduvihmad ja tugevad tuuleiilid räsisid eelkõige Lõuna- Eestit. Tartus oli üleujutused ja maalihe.

## Vaata ka
*Lumetorm
*Tuulispask ja Vesipüks

## Viited